Det korte svar er nej. I vores regneeksempel beskattes man kun af nettoformue. Altså den formue, man har, efter man har fratrukket gæld, og som overstiger ca. 35 millioner kr. Det er meget få mennesker i Danmark, som har så stor en nettoformue. Ifølge vores tal er det ca. 25.000 personer, hvilket svarer til ca. 0,4 pct. af den danske befolkning. Selv en person med nul i gæld, et hus til 10 mio. kr. og en pensionsopsparing på 5 mio. kr. vil således ikke være i nærheden af at betale skatten.